3. Ændring af regler om valg af forældrerepræsentanter til skolebestyrelsen (Åben)
Tidl. politisk behandling
Forventet sagsgang
Udtalelse, BS-U, ØK, BY
Lovgrundlag
Folkeskoleloven og Bek. nr. 1074 af 14/09/2017 
SAGENS INDHOLD
Byrådet skal i denne sag tage stilling til et forslag om at give den enkelte 
skolebestyrelse beføjelse til at beslutte, om valget af forældrerepræsentanter til 
skolebestyrelsen skal foregå ved et valgmøde, skriftligt på skolen eller elektronisk. I 
øjeblikket er det kun muligt for de stemmeberettigede at afgive deres stemme på et valgmøde.
Ved det seneste ordinære valg til skolebestyrelsen i foråret 2020 blev det på grund af corona-nedlukningen 
muligt at stemme skriftligt ved fremmøde på den enkelte skoles kontor. Flere skoler oplevede en større 
valgdeltagelse med flere afgivne stemmer. Muligheden for fremover at kunne stemme skriftligt på skolen 
er derfor blevet efterspurgt af skolebestyrelser. 
Desuden bliver det teknisk muligt at foretage elektronisk valg af forældrerepræsentanter uden 
meromkostninger, når Favrskov Kommunes nuværende elevadministrationssystem KMD Educa Elev 
opdateres – formentlig i løbet af næste skoleår, jf. KMD.
Forældrerepræsentanter 
vælges 
for 
en 
4-årig 
periode. 
Skolebestyrelsen 
kan 
beslutte, 
at 
forældrerepræsentanter vælges ved forskudte valg, der afholdes én gang hvert andet år. Ved det ene valg 
vælges fire forældre for en 4-årig periode, og ved det andet valg vælges tre forældre for en 4-årig periode.
VURDERING
Børn og Kultur foreslår, at den enkelte skolebestyrelse kan beslutte, om valg af forældrerepræsentanter 
skal foregå på et valgmøde, skriftligt på skolen eller elektronisk. 
Regler om valg af forældrerepræsentanter, der fremgår af bilaget til Favrskov Kommunes 
skolestyrelsesvedtægt, opdateres med en evt. ændring.
ØKONOMI
Der er ingen økonomiske konsekvenser.
INDDRAGELSE
Ændringen har været forelagt skolebestyrelserne til udtalelse. Børn og Kultur har kun modtaget positive 
tilbagemeldinger. 
INDSTILLING
Direktøren for Børn og Kultur indstiller til Byrådet:
1.
At den enkelte skolebestyrelse beslutter, om valg af forældrerepræsentanter foregår på et valgmøde, 
skriftligt på skolen eller elektronisk. 
[adresse]: EMN-2023-00155
Dok-ID: 3654644
Sagsbehandler: hpje
Byråd
27. februar 2024  19:00
BESLUTNING
Børne- og Skoleudvalget, 6. februar 2024:
Fraværende: Ingen
Indstilles godkendt med den tilføjelse at den enkelte skolebestyrelse også kan vælge en kombination af 
valgmøde, skriftlig afstemning og elektronisk afstemning.
Økonomiudvalget, 20. februar 2024:
Fraværende: Ingen
Indstillingen fra Børne- og Skoleudvalget indstilles godkendt.
Byrådet, 27. februar 2024:
Fraværende: Ingen
Godkendt.
Bilag
